
124                                                            DR.30.10.2018                                                                                                                          

 
SBP. Walau bagaimanapun, seperti mana yang saya sebutkan tadi keutamaan adalah untuk 
golongan B40.  

Tuan Yang di-Pertua,... 

Dato’ Rosol bin Wahid [Hulu Terengganu]: Yang Berhormat, minta laluan. 

Timbalan Yang di-Pertua [Dato' Mohd Rashid Hasnon]: Yang Berhormat Menteri, 
nak bagi kepada Yang Berhormat Hulu Terengganu kah? 

Dato’ Rosol bin Wahid [Hulu Terengganu]: Berkaitan dengan SBP sebelum 
masuk kepada tajuk... 

Dr. Maszlee bin Malik: Saya rasa saya perlu teruskan, kalau tidak nanti tak habis. 

Dato’ Rosol bin Wahid [Hulu Terengganu]: Sebelum masuk tajuk Abad Ke-21, 
satu sahaja SBP, boleh? 

Dr. Maszlee bin Malik: Bila kita nak habis?... [Ketawa] 

Dato’ Rosol bin Wahid [Hulu Terengganu]: Tak apalah, esok pun tak apa. Kita 
tunggu. 

Dr. Maszlee bin Malik: Okey, okey. 

Dato’ Rosol bin Wahid [Hulu Terengganu]: Okey, terima kasih Yang Berhormat 
Menteri. Terima kasih banyak-banyak.  

Timbalan Yang di-Pertua [Dato' Mohd Rashid Hasnon]: Ringkas. 

Dato’ Rosol bin Wahid [Hulu Terengganu]: Terima kasih Tuan Yang di-Pertua. 
Cuma saya bercanggah sikit dengan apa yang dikatakan oleh rakan-rakan berkenaan 
dengan SBP ini. Sebenarnya SBP ini ditubuhkan dahulu adalah untuk nak mengatasi 
masalah kemiskinan iaitu keluarga-keluarga miskin diberi ruang dan tempat untuk anak-anak 
miskin ini belajar di tempat yang lebih selesa dan saya juga adalah hasil daripada SBP. Cuma 
oleh kerana banyak sangat SBP menyebabkan ibu bapa cenderung untuk kepada exam-
oriented. Mereka berlumba-lumba untuk mendapat keputusan yang cemerlang untuk nak 
masuk SBP.  

Jadi apa pandangan Yang Berhormat Menteri kalau saya cadangkan supaya jangan 
lagi dibina SBP ini kerana semua kemudahan dah ada sama ada di desa ataupun di bandar. 
Terima kasih Tuan Yang di-Pertua. 

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Hulu Terengganu. Sila Yang Berhormat Menteri. 

Dr. Maszlee bin Malik: Okey, terima kasih Yang Berhormat Hulu Terengganu. 
Setakat ini kita belum bercadang untuk membuat langkah seperti itu lagi tetapi segala 
cadangan itu akan dipertimbangkan. Tuan Yang di-Pertua, saya berterima kasih kepada 
Yang Berhormat Kangar dan Yang Berhormat Bukit Bendera kerana membangkitkan isu 
penting berkaitan Pembelajaran Abad Ke-21. KPM komited mempersiapkan anak-anak 
Malaysia bagi menghadapi cabaran abad ke-21.  

Saya ucapkan terima kasih kepada Yang Berhormat Kangar juga kerana telah 
membangkitkan isu persiapan guru-guru dan pelajar untuk bermentaliti abad ke-21. Merujuk 
kepada Pembelajaran Abad Ke-21, kami melihat kepada 4K dan 1N iaitu Kolaborasi, 
Kreativiti, Komunikasi, Pemikiran Kritikal dan Nilai. Untuk mencapai mentaliti abad ke-21, 
KPM melihat kepada aspek penting dalam penyampaian pendidikan abad ke-21 itu sendiri 
iaitu pedagogi, kurikulum, pentaksiran dan pemerkasaan modal insan.  

Pertama, pedagogi mestilah berubah daripada pembelajaran yang berpusatkan 
guru kepada pembelajaran yang berpusatkan murid. Perkara ini secara tidak langsung 
melibatkan pemantapan latihan guru di peringkat pra dan dalam perkhidmatan untuk lebih 
mahir dalam membudayakan Kemahiran Berfikir Aras Tinggi (KBAT). Di samping itu, latihan 
dalam perkhidmatan yang berterusan kepada guru juga menjadi fokus KPM. Untuk tujuan ini, 
KPM sedang melihat kepada kerjasama di antara fakulti-fakulti pendidikan di universiti-
universiti awam untuk membantu guru daripada segi pedagogi. 

Kedua, KPM melaksanakan perubahan kurikulum daripada kurikulum berasaskan 
standard iaitu standards-based curriculum, dengan izin, kepada kurikulum berdasarkan 



SBP. Walau bagaimanapun, seperti mana yang saya sebutkan tadi keutamaan adalah untuk golongan B40. Tuan Yang di-Pertua,... Dato' Rosol bin Wahid [Hulu Terengganu]: Yang Berhormat, minta laluan. Timbalan Yang di-Pertua [Dato' Mohd Rashid Hasnon]: Yang Berhormat Menteri, nak bagi kepada Yang Berhormat Hulu Terengganu kah?. Dato' Rosol bin Wahid [Hulu Terengganu]: Berkaitan dengan SBP sebelum masuk kepada tajuk... Dr. Maszlee bin Malik: Saya rasa saya perlu teruskan, kalau tidak nanti tak habis. Dato' Rosol bin Wahid [Hulu Terengganu]: Sebelum masuk tajuk Abad Ke-21, satu sahaja SBP, boleh?. Dr. Maszlee bin Malik: Bila kita nak habis?... [Ketawa]. Dato' Rosol bin Wahid [Hulu Terengganu]: Tak apalah, esok pun tak apa. Kita tunggu. Dr. Maszlee bin Malik: Okey, okey. Dato' Rosol bin Wahid [Hulu Terengganu]: Okey, terima kasih Yang Berhormat Menteri. Terima kasih banyak-banyak. Timbalan Yang di-Pertua [Dato' Mohd Rashid Hasnon]: Ringkas. Dato' Rosol bin Wahid [Hulu Terengganu]: Terima kasih Tuan Yang di-Pertua. Cuma saya bercanggah sikit dengan apa yang dikatakan oleh rakan-rakan berkenaan dengan SBP ini. Sebenarnya SBP ini ditubuhkan dahulu adalah untuk nak mengatasi masalah kemiskinan iaitu keluarga-keluarga miskin diberi ruang dan tempat untuk anak-anak miskin ini belajar di tempat yang lebih selesa dan saya juga adalah hasil daripada SBP. Cuma oleh kerana banyak sangat SBP menyebabkan ibu bapa cenderung untuk kepada exam- oriented. Mereka berlumba-lumba untuk mendapat keputusan yang cemerlang untuk nak masuk SBP. Jadi apa pandangan Yang Berhormat Menteri kalau saya cadangkan supaya jangan lagi dibina SBP ini kerana semua kemudahan dah ada sama ada di desa ataupun di bandar. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Hulu Terengganu. Sila Yang Berhormat Menteri. Dr. Maszlee bin Malik: Okey, terima kasih Yang Berhormat Hulu Terengganu. Setakat ini kita belum bercadang untuk membuat langkah seperti itu lagi tetapi segala cadangan itu akan dipertimbangkan. Tuan Yang di-Pertua, saya berterima kasih kepada Yang Berhormat Kangar dan Yang Berhormat Bukit Bendera kerana membangkitkan isu penting berkaitan Pembelajaran Abad Ke-21. KPM komited mempersiapkan anak-anak Malaysia bagi menghadapi cabaran abad ke-21. Saya ucapkan terima kasih kepada Yang Berhormat Kangar juga kerana telah membangkitkan isu persiapan guru-guru dan pelajar untuk bermentaliti abad ke-21. Merujuk kepada Pembelajaran Abad Ke-21, kami melihat kepada 4K dan 1N iaitu Kolaborasi, Kreativiti, Komunikasi, Pemikiran Kritikal dan Nilai. Untuk mencapai mentaliti abad ke-21, KPM melihat kepada aspek penting dalam penyampaian pendidikan abad ke-21 itu sendiri iaitu pedagogi, kurikulum, pentaksiran dan pemerkasaan modal insan. Pertama, pedagogi mestilah berubah daripada pembelajaran yang berpusatkan guru kepada pembelajaran yang berpusatkan murid. Perkara ini secara tidak langsung melibatkan pemantapan latihan guru di peringkat pra dan dalam perkhidmatan untuk lebih mahir dalam membudayakan Kemahiran Berfikir Aras Tinggi (KBAT). Di samping itu, latihan dalam perkhidmatan yang berterusan kepada guru juga menjadi fokus KPM. Untuk tujuan ini, KPM sedang melihat kepada kerjasama di antara fakulti-fakulti pendidikan di universiti- universiti awam untuk membantu guru daripada segi pedagogi. Kedua, KPM melaksanakan perubahan kurikulum daripada kurikulum berasaskan standard iaitu standards-based curriculum, dengan izin, kepada kurikulum berdasarkan.